b'\n_START_ARTICLE_\nPrirodoslovno dru\xc5\xa1tvo Slovenije\n_START_PARAGRAPH_\nPrirodoslovno dru\xc5\xa1tvo Slovenije je prostovoljno zdru\xc5\xbeenje ljubiteljev narave, ki zdru\xc5\xbeuje, vklju\xc4\x8duje in povezuje \xc4\x8dlanstvo na amaterski podlagi. Njegov namen je razvijati zanimanje za naravo, jo varovati in vzgajati ljubitelje na znanstveni podlagi. Namen dru\xc5\xa1tva je gojiti in \xc5\xa1iriti naravoslovno miselnost v vse sloje in na vsa podro\xc4\x8dja na\xc5\xa1e dru\xc5\xbebe. Zdru\xc5\xbeuje razli\xc4\x8dne stroke in pu\xc5\xa1\xc4\x8da odprta vrata za vse nove pobude._NEWLINE_Delo dru\xc5\xa1tva je v veliki meri povezano tudi z izdajanjem na\xc5\xa1e najstarej\xc5\xa1e in najuglednej\xc5\xa1e poljudnoznanstvene naravoslovne revije Proteus, ki izhaja \xc5\xbee od leta 1933. Revija ohranja poljudni slog pisanja in je obenem najve\xc4\x8dja slovenska naravoslovna enciklopedija (obsega 20333 tiskanih strani in mnogo fotografij)._NEWLINE_Dru\xc5\xa1tvo je nastalo leta 1934 iz Odseka za varstvo prirode dru\xc5\xa1tva Kranjskega de\xc5\xbeelnega muzeja.'